LV Eiropas Savienības Oficiālais Vēstnesis C 273/2

Dalībvalstu paziņotās informācijas kopsavilkums par valsts atbalstu, kas piešķirts saskaņā ar Komisijas Regulu (EK) Nr. 736/2008 par EK līguma 87. un 88. panta piemērošanu valsts atbalstam, ko piešķir maziem un vidējiem uzņēmumiem, kuri nodarbojas ar zivsaimniecības produktu ražošanu, apstrādi un tirdzniecību

(Dokuments attiecas uz EEZ)

2010/C 273/02

Atbalsta Nr.: XF 12/10

Dalībvalsts: Apvienotā Karaliste

Reģions/iestāde, kas piešķir atbalstu:

Shetland Islands Council

Atbalsta shēmas nosaukums/ad hoc atbalsta saņēmēja uzņēmuma nosaukums:

Shetland Seafood Quality Control Grant

Juridiskais pamats:

Local Government in Scotland Act 2003, Section 20

Saskaņā ar atbalsta shēmu plānotie gada izdevumi: GBP 250 000 gadā

Atbalsta maksimālā intensitāte: Lašu inspekcijas dienestam un sīgu kvalitātes uzlabošanas shēmai paredzētā atbalsta intensitāte ir līdz 80 %, ievērojot 17. pantā noteikto atbalsta intensitāti.

Analītisko un jūras zivsaimniecības dienestu darbinieku kvalifikācijas paaugstināšanai un jaunu mācību metožu un līdzekļu izstrādei paredzētā atbalsta intensitāte ir līdz 100 %, ņemot vērā, ka SSQC ir sabiedrība ar ierobežotu atbildību, kas visu peļņu atkārtoti iegulda nozares attīstībā, neizmaksājot dividendes.

Atbalsta saņēmēji saskaņā ar šo shēmu ir mazie un vidējie uzņēmumi, kas atbilst kopējās zivsaimniecības politikas noteikumiem.

Spēkā stāšanās datums:

Atbalsta shēmas vai individuālā atbalsta ilgums: Atbalstu saskaņā ar šo shēmu var piešķirt līdz 2013. gada 31. decembrim.

Atbalsta mērķis: Šetlendas salu padomes (Shetland Islands Council) un Šetlendas jūras produktu kvalitātes kontroles iestādes (Shetland Seafood Quality Control – SSQC) partnerības dotācijas piešķir lašu inspekcijas dienestam, sīgu kvalitātes uzlabošanas shēmai, analītiskajiem un jūras zivsaimniecības dienestiem. Dotāciju mērķis ir atbalstīt Šetlendas jūras produktu nozares, nodrošinot kvalitātes un nekaitīguma uzraudzības pakalpojumus gan attiecībā uz nozvejotiem un zivsaimniecības uzņēmumos audzētiem jūras produktiem, gan uz to zvejas, audzēšanas un pārstrādes vietu vidi. Dotācijas palīdzēs Šetlendas salu padomei atbalstīt visas ar jūras produktu ražošanu saistītās darbības Šetlendas salās, ņemot vērā to ciešo saikni ar citiem līdzīgiem centriem Apvienotajā Karalistē un Ziemeļatlantijas reģionos, un veicināt paraugpraksi un uzņēmējdarbību vietējā kopienā un plašākā sabiedrībā.

Norādiet, kurus no 8. līdz 24. pantam piemēro: Piemēro 17. pantu.

Attiecīgais pasākums: Šetlendas salu padome varēs atbalstīt nozvejotu un audzētu jūras produktu nozari, piešķirot atbalstu kopēju interešu pasākumiem, lai:

dotu ieguldījumu ilgtspējīgā resursu pārvaldībā un saglabāšanā,

uzlabotu pārtikas kvalitāti un nekaitīgumu,

veicinātu zinātnieku un zivsaimniecības nozares uzņēmumu partnerību,

palīdzētu uzlabot zivsaimniecības un akvakultūras produktu tirgu pārredzamību, tostarp produktu izsekojamību,

veidotu tīklus un sekmētu pieredzes un paraugprakses apmaiņu starp organizācijām, kas veicina vīriešu un sieviešu iespēju vienlīdzību, un citām ieinteresētajām personām,

paaugstinātu darbinieku kvalifikāciju un izstrādātu jaunas mācību metodes un līdzekļus.

Piešķīrējas iestādes nosaukums un adrese:

Shetland Islands Council Economic Development Unit 3 North Ness Business Park Lerwick Shetland ZE1 0LZ UNITED KINGDOM

Tīmekļa vietne, kur pieejams pilnīgs atbalsta shēmas apraksts: http://www.sdt.shetland.org/

Pamatojums: SSQC ar Šetlendas salu padomes atbalstu jau bija iesniegusi pieteikumu EZF finansējuma saņemšanai, lai uzlabotu pakalpojumu kvalitāti, tomēr pārāk lielā pieteikumu skaita dēļ tā izskatīšana tika atlikta. Lai SSQC varētu nodrošināt atbalstu nozarei piemērotos termiņos, Šetlendas salu padome nolēma iegūt atbrīvojumu saskaņā ar valsts atbalsta noteikumiem, kas ļautu vajadzīgajos termiņos sniegt pienācīgu atbalstu nozares MVU.

Atbalsta numurs: XF 13/10

Dalībvalsts: Apvienotā Karaliste

Reģions/iestāde, kas piešķir atbalstu:

Comhairle nan Eilean Siar (Western Isles Council)

Atbalsta shēmas nosaukums/ad hoc atbalsta saņēmēja uzņēmuma nosaukums:

Outer Hebrides Fisheries Support Scheme

Juridiskais pamats:

Local Government (Scotland) Act 1973 as amended and Local Government in Scotland Act 2003

Saskaņā ar atbalsta shēmu plānotie gada izdevumi: Saskaņā ar atbalsta shēmu plānotie gada izdevumi ir GBP 25 000. Tas atbilst Ārējo Hebridu salu zivsaimniecības nozares atbalsta shēmas (Outer Hebrides Fisheries Support Scheme – OHFSS) plānotajam dotāciju bruto ekvivalentam.

Atbalsta maksimālā intensitāte: Atbalsta intensitāte nepārsniegs Padomes Regulas (EK) Nr. 1198/2006 27. panta 3. punktā paredzēto atbalsta apjomu – 15 % no īpašumtiesību iegūšanas izmaksām, ne arī EUR 50 000.

Atbalsts saskaņā ar šo garantiju shēmu attiecas uz garantijām un veiktajiem darījumiem atbilstīgi Komisijas Regulas (EK) Nr. 736/2008 piemērošanas jomai.

OHFSS dotāciju bruto ekvivalents aprēķināts pēc tādas pašas metodes kā Apvienotās Karalistes paziņotajā shēmā N 71/09 par atbalstu garantiju veidā.

Atbalsta saņēmēji saskaņā ar šo shēmu ir mazie un vidējie uzņēmumi, kas atbilst kopējās zivsaimniecības politikas noteikumiem.

Spēkā stāšanās datums:

Atbalsta shēmas vai individuālā atbalsta ilgums: Atbalstu saskaņā ar šo shēmu var piešķirt līdz 2013. gada 31. decembrim.

Atbalsta mērķis: Ārējo Hebridu salu zivsaimniecības nozares atbalsta shēma (OHFSS) ir partnerības shēma, kurā piedalās Comhairle nan Eilean Siar, Royal Bank of Scotland un Western Isles Fishermen’s Association.

Atbalsta shēmas mērķis ir radīt un saglabāt nodarbinātības iespējas Ārējās Hebridu salās, veicinot uzņēmējdarbības attīstību zivsaimniecības nozarē.

Finansējumu aizdevuma garantiju veidā piešķir zvejniekiem, kas ir jaunāki par 40 gadiem un pirmo reizi iegūst daļējas vai pilnīgas īpašumtiesības uz lietotiem zvejas kuģiem.

Norādiet, kurus no 8. līdz 24. pantam piemēro: Piemēro 10. pantu.

Attiecīgais pasākums: Royal Bank of Scotland piešķir atbalsta saņēmējiem aizdevumu lietotu zvejas kuģu iegādei, nepārsniedzot 40 % no pirkuma summas, ar noteikumu, ka aizdevuma maksimālā summa ir GBP 100 000, bet atmaksas termiņš – 10 gadi. OHFSS nodrošina Royal Bank of Scotland aizdevuma garantiju maksimāli 50 % apmērā no aizdevuma summas.

Piešķīrējas iestādes nosaukums un adrese:

Comhairle nan Eilean Siar Sandwick Road Stornoway Isle of Lewis HS1 2BW UNITED KINGDOM

Tīmekļa vietne, kur pieejams pilnīgs atbalsta shēmas apraksts: http://www.cne-siar.gov.uk/eds/business/assistanceavailable/fls.asp

Pamatojums: Ārējo Hebridu salu zivsaimniecības nozares atbalsta shēma būtu saderīga ar Eiropas Zivsaimniecības fondu, tomēr, ņemot vērā, ka fonda atbalsts ir pieejams konkursa kārtībā, veiksmīgajiem pretendentiem nākas ilgstoši gaidīt apstiprinājumu un atbalsta maksājumi ir retrospektīvi, šī shēma vairāk atbilst īpaši pielāgotai valsts atbalsta shēmai nekā EZF atbalsts.

Rietumu salu padome (Western Isles Council) ir gatava piešķirt zivsaimniecības nozarei šo atbalstu, izvēloties noteiktību un tūlītējas rīcības iespēju, ko piedāvā atbrīvojuma regula.